हार्दिक पांड्या बोले 'ट्रक में सवार होकर जाता था खेलने' तो Urvashi Rautela बोलीं- मैं भी ट्रेन में जाती थी...  
हार्दिक पांड्या की फोटो देख खुद को रोक नहीं पाईं बॉलीवुड एक्ट्रेस
फोटो पर मजेदार कमेंट कर ली चुटकी
हार्दिक पांड्या को लेकर फिर सुर्खियों में आईं उर्वशी रौतेला
बॉलीवुड एक्ट्रेस उर्वशी रौतेला (Urvashi Rautela) कुछ समय पहले भारतीय क्रिकेटर हार्दिक पांड्या (Hardik Pandya) से अपने रिलेशन को लेकर काफी सुर्खियों में थीं. हालांकि, अपने इंटरव्यू के दौरान उर्वशी रौतेला ने अपने और हार्दिक पांड्या के रिश्ते से साफ इंकार कर दिया था, साथ ही मीडिया को भी इन अफवाहों को फैलाने से मना किया था. लेकिन हाल ही में वह एक बार फिर हार्दिक पांड्या की वजह से खूब सुर्खियां बटोर रही हैं. दरअसल, हार्दिक पांड्या ने अपने इंस्टाग्राम से एक फोटो शेयर की, जिसमें उन्होंने बताया कि वह शुरुआती दिनों में क्रिकेटर मैच के लिए ट्रक से सफर करते थे. उनकी इस फोटो पर उर्वशी रौतेला ने चुटकी लेते हुए मजेदार कमेंट किया है. 
#majorthrowback To those days when I would travel in a truck to play local matches which has taught me so much ???????? It's been an amazing journey so far ???????? Hell yes I love this sport! #love #positivity #dreamsdocometrue
A post shared by  Hardik Pandya (@hardikpandya93) on Sep 19, 2019 at 1:23pm PDT
हार्दिक पांड्या (Hardik Pandya) ने अपनी पुरानी फोटो को साझा करते हुए लिखा, "वह दिन, जब मैं लोकल मैच खेलने के लिए ट्रक से सफर करता था. इस चीज ने मुझे काफी कुछ सिखाया है. यह काफी अच्छा सफर रहा है." हार्दिक पांड्या की फोटो और कैप्शन पर चुटकी लेते हुए उर्वशी रौतेला ने लिखा, "सम्मान है, यहां तक कि मैं भी बास्केटबॉल के लिए ट्रेन से सफर किया करती थी." अपने इस कमेंट को लेकर उर्वशी रौतेला (Urvashi Rautela) और हार्दिक पांड्या एक बार फिर चर्चा का विषय बन गए हैं. हार्दिक की यह फोटो उनके करियर के शुरुआती दिनों की है. 
बता दें कि हार्दिक पांड्या की फोटो पर कमेंट के अलावा उर्वशी रौतेला (Urvashi Rautela) बोनी कपूर और अपने वीडियो को लेकर भी चर्चा का विषय बनी हुई हैं. दरअसल, एक पार्टी के दौरान बोनी कपूर ने फोटो क्लिक करवाते वक्त उर्वशी रौतेला की कमर पर हाथ रखा था. उनका यह वीडियो सोशल मीडिया पर खूब वायरल हो रहा था, साथ ही लोग उन्हें ट्रोल भी कर रहे थे. लेकिन हाल ही में इस मुद्दे पर खुद एक्ट्रेस ने चुप्पी तोड़ते हुए ट्रोलर्स को करारा जवाब दिया है.